EkBass/fiwiki-20250220-pages-articles huggingface dataset:
Jouko Törmänen

Jouko Sihveri Törmänen (10. huhtikuuta 1954 Rovaniemi – 3. tammikuuta 2015 Rovaniemi) oli suomalainen mäkihyppääjä ja olympiavoittaja.Olympedia Kilpauransa jälkeen hän toimi mäkihypyn järjestötehtävissä. Törmänen edusti Ounasvaaran Hiihtoseuraa. Hän opiskeli Oulun yliopistossa muutaman vuoden matematiikkaa ja fysiikkaa, mutta siirtyi sitten teknilliseen opistoonTurun Sanomat 24.2.1980, s. 23. ja valmistui rakennusinsinööriksi. Törmänen kuoli 3. tammikuuta 2015 Lapin keskussairaalassa. == Urheilu-ura == ”Jokkeri” Törmänen ryhtyi harrastamaan mäkihyppyä tosimielellä vuonna 1971. Falunin MM- kilpailuissa 1974 hän sijoittui 19-vuotiaana suurmäen kilpailussa viidenneksi.Mitä Missä Milloin 1975, s. 440 Innsbruckin talviolympialaisissa 1976 hän sijoittui suurmäessä kymmenenneksi ja normaalimäessä 14:nneksi. Lahden MM-kilpailuissa 1978 hän oli suurmäessä kuudes ja normaalimäessä viidestoista.Raatikainen, s. 61, 112 Lake Placidin olympialaisissa 1980 Törmänen sijoittui normaalimäessä kahdeksanneksi.Turun Sanomat 19.2.1980, s. 18. Suurmäen kilpailun ensimmäisellä kierroksella hän hyppäsi 114,5-metrisen hypyn, sai siitä tyylipisteitä kolmelta tuomarilta 18,5 ja kahdelta 19,0 pistettä ja oli avauskierroksen jälkeen 1,5 pistettä kilpailua johtanutta Hansjörg Sumia jäljessä. Toisella hypyllään Törmänen lensi 117 metriin eli yhtä pitkälle kuin Sumi ensimmäisellään ja sai tyylipisteitä yhdeltä tuomarilta 18,0, yhdeltä 18,5 sekä kolmelta 19,0 pistettä. Tämän jälkeen Sumi epäonnistui toisella hypyllään ja putosi seitsemänneksi. Törmänen voitti kultaa 8,6 pisteen erolla hopeamitalisti Hubert Neuperiin. Ennen olympiavoittoaan Törmänen oli voittanut ulkomailla käydyn mäkikilpailun vain kahdesti, Liberecissä ja Lillehammerissa vuonna 1976.Turun Sanomat 25.2.1980, s. 16. Törmäsen mitali oli Suomen kisojen ainoa kultamitali. == Saavutukset == * Olympiakultaa Lake Placid 1980 (mäkihyppy, suurmäki) * Olympialaisissa kahdeksas vuonna 1980 normaalimäessä ja 1976 kymmenes (suurmäki) ja 14. (normaalimäki) * MM-kisoissa viides (suurmäki 1974), kuudes (suurmäki 1978), 15. (normaalimäki 1978) ja 22. (suurmäki 1982) * Normaalimäen (P70) Suomen mestari 1976, 1977, 1979 ja 1980 == Järjestötoiminta == * Suomen Hiihtoliiton johtokunnan jäsen (1988–2015) * Suomen Hiihtoliiton varapuheenjohtaja (1993–2002) * Suomen Hiihtoliiton mäkihypyn ja yhdistetyn valiokunnan puheenjohtaja (1992–2015) * FIS:n mäkihyppykomitean puheenjohtaja (2004–2015) == Lähteet == * * * * Turun Sanomat 19.–25.2.1980 === Viitteet === == Aiheesta muualla == * Olympiavoittaja Jokkeri Törmänen. YLE Elävä arkisto. * Luokka:Suomalaiset mäkihyppääjät Luokka:Suomalaiset olympiavoittajat Luokka:Mäkihyppytuomarit Luokka:Suomalaiset hiihtourheiluvaikuttajat Luokka:Suomalaiset insinöörit Luokka:Vuonna 1954 syntyneet Luokka:Vuonna 2015 kuolleet
Penny Lane

Penny Lane on The Beatlesin julkaisema ja Paul McCartneyn säveltämä laulu, joka kertoo hänen lapsuuden ympäristöstään Liverpoolissa ja se symboloi lapsuuden viattomuutta sekä menneitä aikoja, jolloin kaikki olivat ystävällisiä. Kappale julkaistiin singlenä 1967 yhdessä Strawberry Fields Foreverin kanssa ja kumpaakin laulua markkinoitiin A-puolena. Kaupallisessa mielessä "Penny Lane" veti pidemmän korren vallaten listojen kärkipaikan mm. Yhdysvalloissa, Espanjassa, Malesiassa, Hollannissa ja Australiassa. "Penny Lane" julkaistiin myöhemmin myös LP- ja CD-levyllä Magical Mystery Tour. ==Laulun synty== Paul McCartney oli mielessään kehitellyt "Penny Lanea" lähes vuoden ajan ja sen saaminen paperilta äänitysvaiheeseen kävi kivuttomasti. Mukaan lisätty trumpetilla soitettu soolo tuli mukaan viime hetken ideana. McCartney oli nähnyt TV:ssä New Philharmonic Orchestran esityksen, jossa trumpetisti Dave Mason oli instrumentillaan esittänyt vaikuttavan soolon. Mason suostui McCartneyn pyynnöstä vierailemaan Abbey Roadin studioilla viimeistelemässä trumpetillaan "Penny Lanen". Penny Lane Songfacts Hänelle maksettiin työstä 27 puntaa, joka oli muusikkojen liiton taksan mukainen palkkio. Aluksi kappaleen piti tulla Beatlesien kesällä 1967 julkaistavalle Sgt. Pepper's Lonely Hearts Club Band-albumille. Laulun kokonaisuuden muotoutuessa se päätettiin jättää tulevalta albumilta pois ja julkaista John Lennonin tekemän "Strawberry Fields Foreverin" kanssa singlenä. Päätös tuli levy-yhtiö Capitolin taholta. Kumpikin kappaleista liittyi Beatlesien kotiympäristöön, joten single toimi eräänlaisena teemalevynä. Monet Beatles- tuntijat ja musiikkikriitikot ovat jälkeenpäin tulleet siihen tulokseen, että kysymyksessä on kokonaisuutena eräs kaikkien aikojen hienoimmista single- levyistä. ==Cover-versioita== Juha Vainio on kirjoittanut kappaleen suomenkielisen version, ”Rööperiin”, ja sen on levyttänyt Jormas. Dingo on tehnyt Penny Lanesta cover-version. Vuonna 1978 Udo Lindenberg levytti laulusta saksankielisen version "Reperbahn". ==Lähteet== Luokka:The Beatlesin kappaleet Luokka:Vuoden 1967 kappaleet Luokka:Billboard Hot 100 -listan ykköset
Solidus

Solidus oli kultainen kolikkoraha, jota käytettiin myöhäisantiikissa ja varhaiskeskiajalla. Soliduksen loi vuonna 301 Diocletianus aikaisemmin käytetyn aureuksen tilalle. Konstantinus vakiinnutti rahan vuonna 309 siirtymällä lyömään 72 kolikkoa naulasta kultaa. Yhden kolikon paino oli siis 1/72 naulaa eli libraa (4,54 grammaa).J. W. Fuchs. Antiikin sanakirja, Otava 1972. s. 261. Solidusta käytettiin vuosisatoja Länsi-Rooman tuhonkin jälkeen Euroopassa. Bysantissa sitä lyötiin vielä 1000-luvulla. Usein soliduksiin lyötiin kulloisenkin hallitsijan leima. Kolikon arvo saattoi olla enemmän kuin alhaisessa asemassa olevan työläisen koko vuosipalkka. Anglosaksisten kielten soldier-sana on keskiajalla kehittynyt soliduksesta (välivaiheena muoto soudeour)Soldier. Merriam-Webster. Viitattu 30.7.2017.. ==Lähteet== == Aiheesta muualla == Luokka:Antiikin Rooman rahat Luokka:Kultarahat Luokka:Bysantin valtakunta
Johan Ferdinand Canth

Johan Ferdinand Canth (23. marraskuuta 1835 Siuntio – 13. heinäkuuta 1879 Jyväskylä) oli Jyväskylän seminaarin luonnontieteen lehtori (vuosina 1872−1875 myös seminaarin varajohtaja) ja Minna Canthin aviopuoliso. ==Elämä== Johan Ferdinand Canthin vanhemmat olivat Karl Fredrik Canth (1798–1849) ja Anna Forselius (1797–1871). Isä Karl oli Pälkäneen kappalainen. J. F. Canth valmistui ylioppilaaksi vuonna 1857 ja filosofian kandidaatiksi vuonna 1862. Minna Canthin kanssa hän avioitui Kuopiossa syyskuussa 1865. Jyväskylän seminaarissa työskennellessään vuonna 1871 Canth osti yhdessä kollega, lehtori K. G. Göösin ja samana vuonna Keski-Suomi-lehden perustaneen Heikki Fabian Helmisen kanssa piirilääkäri Wolmar Schildtiltä Jyväskylän kirjapainon, jossa Keski-Suomi-lehteä alettiin painaa. Kirjapaino myytiin myöhemmin Göösin ja Alexander Georg Weilinin (myös jyväskyläläinen opettaja) perustamalle Weilin+Göös-yhtiölle.http://www.keskisuomalainen.fi/museo/paino.html == Kirjallista tuotantoa == *Kemia : koululle ja itsekseen oppimiseksi. Lyhennetty suomennos. (Kirjoitettu yhdessä August Bertheltin kanssa) Jyväskylä : K. Göös ja K., 1872. *Keskustelut toisessa julkisessa Suomen kansakoulukokouksessa / pöytäkirjaan laatinut J. F. Canth. Jyväskylä : Weilin ja Göös, 1873. *Luonnon-opillinen osviitta : kansakoulujen tarpeeksi. Jyväskylä : Weilin & Göös, 1871. *Physikin opasto / alkeisopetuksen tarpeeksi toim. J.F.C. Tampere : Hagelberg, 1867. ==Lähteet== Luokka:Kuuluisien suomalaisten henkilöiden puolisot Luokka:Suomalaiset kustantajat Luokka:Suomalaiset opettajat Luokka:Vuonna 1835 syntyneet Luokka:Vuonna 1879 kuolleet
Andreas Grassl

Andreas Grassl (s. 25. lokakuuta 1984) löytyi Englannin rannikolta huhtikuussa 2005. Hän ei puhunut mitään, ja koska hän piirsi paperille pianon kuvan ja soitti sairaalassa pianoa, häntä alettiin kutsua ”pianomieheksi”. Hänen henkilöllisyyttään selvitettiin pitkään ja hänen arveltiin olevan mm. konserttipianisti, joka on sairastunut psyykkisesti. Viimein elokuussa 2005 mies alkoi yllättäen puhua ja kertoi olevansa saksalainen 20-vuotias mielisairaanhoitaja Andreas Grassl. Hän oli ollut rannalla tekemässä itsemurhaa, kun poliisit löysivät hänet. ==Aiheesta muualla== ===Uutisraportit ennen tunnistamista=== *Aftenposten: "Ex-students recognize "Piano Man'" *"Map links 'Piano Man' to Norway" *"Virtuoso Piano Man is linked to Norway" *"I'm not Piano Man", says Czech *BBC: Lead in hunt for Piano Man's name *CNN: 'Piano Man' still not identified *The Globe and Mail: Piano player man of mystery *BBC: 'Piano Man' identified in Italy? *Doctors fear mute 'Piano Man' will never be identified. ===Uutisraportit tunnistamisen jälkeen=== *The Mirror: "Piano Man Sham" *Confirmation from German Embassy *West Kent NHS and Social Care Trust final statement *Süddeutsche Zeitung: Der Piano-Mann ist Bayer *Frankfurter Allgemeine Zeitung: Der „Piano Man” taucht auf *The Mirror: "EXCLUSIVE: PIANO MAN'S DAD TELLS OF HIS SON'S MISSING 4 MONTHS" *Süddeutsche Zeitung: Ein trauriger Fall *Piano Man's Identity is Revealed *'Piano Man psychotic' says lawyer Luokka:Huijarit Luokka:Saksalaiset henkilöt Luokka:Vuonna 1984 syntyneet Luokka:Elävät henkilöt
Lentävä suomalainen

Flying Finn eli lentävä suomalainen on monista menestyneistä suomalaisista urheilijoista kansainvälisesti käytetty lempinimi. Ensimmäisen kerran lempinimi oli käytössä Tukholman olympiavoittajan Hannes Kolehmaisen yhteydessä hänen voitettuaan 4 kultamitalia pitkänjuoksuissa tehden samalla uusia maailmanennätyksiä.The 1912 Olympic games in Stockholmcbc.ca Viitattu 10.9.2024 Suomalaisen kestävyysjuoksun nousun suuria nimiä kuten Paavo Nurmea ja Ville Ritolaa kutsuttiin myös samalla nimellä.Ville Ritola ja Paavo Nurmi Pariisin kisojen sankareinaYle Viitattu 10.9.2024 He rikkoivat useita maailmanennätyksiä uransa aikana.Paavo Nurmen maailmanennätykset (IAAF:n hyväksymät)Viitattu 10.9.2024Ritola, Ville (1896–1982)Suomen urheiluhistoriallinen seura Viitattu 10.9.2024 Lasse Virén on viimeinen tunnettu suomalainen juoksija, josta käytetty lausetta "lentävä suomalainen".Suomalaisen juoksijan profiili: Lasse Virén helsinki2012.fi Viitattu 10.9.2024 Hän voitti kultaa 5000 m ja 10 000 m matkoilla 1972 Münchenin ja 1976 Montrealin olympialaisissa. Lisäksi hänellä oli hallussaan näistä matkoissa maailmanennätykset.Virén, Lasse (1949–)Suomen urheiluhistoriallinen seura Viitattu 10.9.2024 Myöhemmin suomalaisen ralliautoilun noustessa maineeseen 1960-luvulla nimi liitettiin myös Timo MäkiseenLe­gen­daa­ri­nen lentävä suo­ma­lai­nen on poissaKaleva Viitattu 11.9.2024 sekä Rauno Aaltoseen. BMC:n kilpailutoiminnasta vastannut Stuart Turner kertoi 1960-luvun alussa Daily Mail -lehden toimittajalle, että hänen palkkaamansa kuljettajat Rauno Aaltonen ja Timo Mäkinen suorastaan lentävät pikataipaleilla. Tämä kommentti sai lehden nostamaan termin otsikkoonsa ja kansainväliseen maineeseen.Kielikulma: keitä olivat lentävät suomalaiset?trafiikki.fi Viitattu 11.9.2024 Lisäksi lempinimen on saanut ainakin Pauli Toivonen (rallin Euroopan mestari 1968) Myöhemmin nimitystä alettiin käyttämään myös Mika Häkkisestä, jonka McLaren-auto on eräässä F1-kuvaaja Mark Suttonin ottamassa valokuvassa kaikki neljä pyörää ilmassa.Freeze frame: Mika Hakkinen’s ‘flying Finn’ McLaren F1 momentmotorsport.com, Charles Bradley, Viitattu 13.9.2024 Nimitystä on käytetty myös tennispelaaja Jarkko Niemisestä. Viimeisimpänä nimitystä on käytetty mm. rallin nuoresta lupauksesta Kalle RovanperästäFlying Finn wins Rally NZ to become youngest ever WRC championViitattu 13.9.2024. Aiheesta on Irwin Goodman levyttänyt kappaleen Lentävä suomalainen, joka kertoo Paavo Nurmen mukaan nimetystä Finnairin lentokoneesta ja lentomatkailusta. Kappale löytyy Irwinin St. Pauli ja Reeperbahn-albumilta.Irwin Goodman – St. Pauli Ja ReeperbahnDiscogs.com Viitattu 13.6.2024 == Lähteet == Luokka:Lentävät lauseet Luokka:Suomen urheilu
Pykälämerkki

Pykälämerkki § (Unicode `U+00A7`, HTML `&sect;`) on erityisesti lakitekstissä pykälän numeroinnin osoittava merkki. ==Merkin kirjoittaminen== * Suomenkielisessä näppäimistössä merkki löytyy numeron 1 vasemmalta puolelta. *Microsoft Windows: Alt + 0167; Alt + 789; Alt + 21 *Windows kansainvälisellä näppäimistöllä: AltGr + Shift + S *Mac OS 9/Mac OS X: Optio + 6 ==Aiheesta muualla== * Lainkirjoittajan opas: 24.4 Merkeistä ja taivutusmuodoista lakikielessä: 24.4.1 Pykälänmerkin käyttö * Nykyajan kielenopas, luku 4 Kirjoitusmerkit: Erikoismerkit: § ==Lähteet== §, pykälänmerkki Luokka:Seulonnan keskeiset artikkelit
Ristikkomerkki

Ristikkomerkki tai ruutu (arkikielessä myös risuaita tai englantilaisittain hashtag) on merkki, jota käytetään lähinnä teknisissä yhteyksissä, esimerkiksi puhelimissa ja tietotekniikassa. Merkkiä on käytetty myös sanan numero tilalla, samaan tapaan kuin nykyäänkin englannin kielessä (esimerkiksi #5 ja ’numero 5’). Suomen kielessä merkkiä ei kuitenkaan suositella käytettävän tällä tavalla. == Merkki tietokoneissa == Tietokoneissa # koodataan eri merkistöissä seuraaville arvoille: Merkki Unicode HTML ASCII LaTeX Alt-koodi # `U+0023` NUMBER SIGN `&num;` `&#35;` `&#x23;` `0x23` `\#` ＃ `U+FF03` FULLWIDTH NUMBER SIGN `&#65283;` `&#xFF03;` ﹟ `U+FE5F` SMALL NUMBER SIGN `&#65119;` `&#xFE5F;` Ristikkomerkki tunnetaan myös irc-kanavien nimissä ja useissa internetpalveluissa sisältöä kuvaavan aihetunnisteen eli avainsanan () etumerkkinä. Tunnetuin avainsanoja käyttävä palvelu on Twitter. Aihetunniste toimii linkkinä saman aihealueen julkaisuihin. Ristikkomerkkiä käytetään kommenttimerkkinä useissa ohjelmointi- ja skriptikielissä (mm. Python, PHP ja Bash) eli sillä erotellaan ohjelmoijan kirjoittamat kommentit itse ajettavasta ohjelmakoodista. Merkkiä käytetään myös shebang-tunnisteessa komentokielitiedostoissa. URL-osoitteissa ristikkomerkki aloittaa niin sanotun katkelmatunnisteen, joka viittaa tiettyyn kohtaan www-sivustolla tai tiedostossa. == Historia == Ristikkomerkin historia juontunee lääkärien lääkemääräyksiin tekemistä merkinnöistä. Latinankielinen sana recipe (suom: ota) lyhennettiin muotoon rec. Varhaisilla ajoilla lyhenteen c-kirjaimen yli vedettiin poikkiviivoja ja pisteitä, joka merkitsi jumalolentojen avuksi kutsumista, invokaatiota. Roomalaiset lääkärit käyttivät lääkemääräyksissä Jupiterin merkkiä (symboli: ), jonka kristityt lääkärit korvasivat ristinmerkillä. Merkkiin saatettiin liittää kirjaimet I.H.S. (In Hoc Signo, tämän merkin avulla). Merkkeinä on myös käytetty kirjaimia I. D. N. (In Dei Nomine, Jumalan nimessä/nimeen), I. D. (Iuvante Deo, Jumalan avulla) tai I. I. (Iuvante Iesu, Jeesuksen avulla). Klassisesta latinasta puuttuva J-kirjain korvattiin myöhemmin varustamalla I-kirjain poikkiviivalla. Kun kaksi poikkiviivaista I-kirjainta kirjoitettiin peräkkäin, varsinkin nopeasti kirjoitettuna muodostui kaksoisristi #. Ristikkomerkkiä on käytetty reseptilomakkeissa erottamaan lääkemääräykset toisistaan. Vartiainen, Armas 1973. Reseptioppi. Kolmas uudistettu painos, WSOY Porvoo 1973. ISBN 951-0-06042-9 ==Katso myös== * Etumerkki (musiikki) ==Lähteet== #, ristikkomerkki
Leipäkone

Leipäkone on kodinkone, jolla voi valmistaa erilaisia leipiä. Leipäkoneeseen laitetaan ainesosat, joita tarvitaan leivän valmistamiseen; jauhoja ja vettä, leivinhiivaa, rasvaa ja suolaa. Leipäkoneissa suositellaan usein käytettäväksi kuivahiivaa, mutta leivonta onnistuu yleensä myös tavallisella hiivalla. Kun ainekset on laitettu koneen sisällä olevaan leipävuokaan, kone ohjelmoidaan valmistamaan leipä. Useimmissa leipäkonemalleissa valmistus voidaan ohjelmoida alkavaksi heti tai siten, että tuore leipä on valmista haluttuun aikaan. Leipäkone alustaa taikinan, nostattaa sen ja kypsentää leivän. Leivän valmistus leipäkoneella saattaa kestää useamman tunnin ajan, riippuen ohjelmoidusta leipälaadusta ja siitä, ohjelmoidaanko leipäkone myös paistamaan leipä vai ainoastaan alustamaan ja/tai nostattamaan taikina. Leipäkoneilla voi leivän lisäksi valmistaa esimerkiksi pizzataikinaa ja pullaa. Monet käyttävät leipäkonetta säästääkseen rahaa leipomalla "itse" omat leipänsä tai terveyssyistä (esimerkiksi välttääkseen suolaa tai keliakian vuoksi). ==Leipäkone Suomessa== Leipäkoneet tulivat Suomen kodinkonemarkkinoille 1980-luvun puolivälissä, ja suosio alkoi kasvaa suomalaisen ruoan ja erityisesti leivän kalleuteen liittyvän keskustelun kiihtyessä 1980-luvun loppuvuosina. Leipäkoneet olivat erityisen suosittuja kotitalouksissa lamavuosina 1990-luvun alussa, jolloin sellainen löytyi parhaimmillaan joka kymmenennestä suomalaistaloudesta. Sittemmin niiden suosio on hiipunut sitä mukaa kun tuoreen leivän tarjonta on parantunut päivittäistavarakauppojen omien paistopisteiden ja kotona paistettavien puolivalmisteiden ja raakapakasteiden tarjonnan myötä. ==Lähteet== == Aiheesta muualla == Luokka:Keittiökoneet
Suomen Paikallisliikenneliitto

Suomen Paikallisliikenneliitto ry on suomalainen kaupunkien joukkoliikenteen yhteistyö- ja etujärjestö. Järjestön jäseniä ovat kunnalliset liikennelaitokset, useat muut paikallisliikenteen liikennöitsijät ja VR-Yhtymä Oy:n paikallisliikenne. Järjestön toimintaan osallistuvat myös kaupunkien joukkoliikenneviranomaiset, kuten Turun joukkoliikennetoimisto ja YTV. Järjestö ottaa kantaa kaupunkien joukkoliikenteen etujen puolesta ja järjestää kehittämis- ja koulutustoimintaa sekä seminaareja, joista tärkeimmät ovat vuosittaiset Paikallisliikennepäivät. Linja-autoliikenteen vastaava etujärjestö on Linja-autoliitto. == Aiheesta muualla == *Paikallisliikenneliitto Luokka:Suomen joukkoliikenne Luokka:Suomalaiset liikennejärjestöt Luokka:Suomen tieliikenne
Polku

Polku on ihmisten ja eläinten polkema kapea kulku-ura maastossa. ==Polun muodostuminen== Maastossa polku muodostuu paljon käytettyyn kulku-uraan tai sellainen voidaan erikseen tehdä. Monet Suomen teistä on rakennettu vanhan polun päälle. Monet eläimet muodostavat polkuja kulkiessaan asuinsijoiltaan vesien äärelle juomaan tai kylpemään. Urbaaneissa ympäristöissä polut muodostuvat usein koirien ulkoilutuksen yhteydessä tai oikopolkuina, kulkijoiden etsiessä kahden pisteen välistä lyhintä kulkukelpoista reittiä – valmiista tieurista ja istutuksistakin piittaamatta. Rakennettuja polkuja löytyy luontopuistoista, joissa polku voi olla päällystetty laudoilla eli pitkospuilla joko kosteikon ylittämiseksi tai luonnon kulumisen estämiseksi. Polku on voitu myös kattaa vaikkapa hakkeella, jolloin siinä on lenkkeilijän kevyt juoksennella. Tekninenpolku on maastopyöräilyyn soveltuva kulku-ura. Niin sanotussa kärrypolussa ja joskus myös piennartiessä tai metsäautotiessä on kaksi renkaiden aiheuttamaa kulku-uraa rinnakkain. Kosteammissa paikoissa ne painuvat helposti kuraisille kuopille, joissa vesi voi seisoa pidempäänkin. Talvinen polku syntyy lumeen ja kovettuu käytön myötä polanteeksi, joka sulaa vasta myöhään keväällä. Asutuilla alueilla sana polku esiintyy myös kadunnimissä. Perusosa polku esiintyy yleensä pienten, kapeiden katujen nimissä. Esimerkiksi Helsingin kaupungin alueella polku-päätteisiä kadunnimiä on 18,3% kaikista kaduista.Helsingin kaupungin rakennusvirasto - Helsingin viralliset kadunnimet ==Sanan polku muut merkitykset== ===Matematiikassa=== Poluksi kutsutaan matematiikassa kahden tai useamman pisteen koordinaatistoon luomaa reittiä. ===Tietotekniikassa=== Polku tai hakupolku () on tietotekniikassa käytetty termi, jolla viitataan jonkin tiedoston tarkkaan sijaintiin. Sijainti ilmoitetaan polkuna juurihakemistosta alihakemistoon, jossa tiedosto sijaitsee. == Katso myös == * Jokamiehenoikeus * Luontopolku * Kansallispuisto * Retkeily ==Lähteet== ==Aiheesta muualla== * Luokka:Maaliikenne Luokka:Liikenneväylät Luokka:Luonto
Kevlar

Kevlar on aramidikuituihin kuuluvan synteettisen kuidun polyparafenyleenitereftaaliamidin kauppanimi. Se on painoonsa nähden viisi kertaa vahvempaa kuin teräs. == Historia == Kevlarin keksi Stephanie Kwolek DuPont-yhtiössä vuonna 1964. Kwolekin polymeeriseos kiinnosti häntä ja hän jatkoi sen tutkimista, joka johti Kevlarin kehitykseen. 1960-luvulla ennakoitiin polttoainepulaa ja tavoitteena oli kehittää vahva ja kevyt kuitu autonrenkaisiin, koska polttoainetta ei kuluisi yhtä paljon kevyemmillä ja jäykemmillä renkailla. Useilta henkilöiltä oli kysytty projektin aloittamista, mutta kukaan heistä ei ollut erityisen kiinnostunut ja Kwolek otti tehtävän. Kwolekin polymeerit käyttäytyivät eri tavoin kuin tyypilliset polymeeriseokset ja Kwolek epäili ensin virhettä ja toisti kokeet useita kertoja. Kun hän lopulta kertoi siitä, DuPont kiinnostui asiasta ja lisäkehityksen jälkeen Kevlar esiteltiin vuonna 1971. == Ominaisuudet ja käyttö == Kevlar kestää lämpöä, se on viisi kertaa terästä vahvempaa ja se on kevyempää kuin lasikuitu. Kevlaria valmistetaan p-fenyleenidiamiinin ja tereftaloyylikloridin välisellä polykondensaatioreaktiolla. Kevlaria käytetään yleensä luodinkestävissä liiveissä, kypärissä, moottoripyöräasusteissa, extreme- urheilun välineissä ja lentokoneiden osissa. Lisäksi Kevlaria on käytetty autonrenkaiden rakenteissa ja asbestin korvikkeena, kuten myös paneelikaiuttimien elementeissä ohuena kestävänä värisevänä kalvona. Sitä käytetään sen keveyden ja venymättömyyden vuoksi myös purjeveneiden kilpapurjeissa ja salibandymailojen varsissa hiilikuituun yhdistettynä. Jäykissä kappaleissa, kuten lentokoneen osissa, Kevlaria ei käytetä sellaisenaan, vaan kuidut sekoitetaan muoviin (lujitemuovi). Myöskään kankaissa Kevlaria ei käytetä sellaisenaan, vaan kankaassa on muitakin synteettisiä kuituja. == Lähteet == == Aiheesta muualla == * Kevlar Home Page * Aramids * Kevlar – Design Dictionary. Illustrated article about Kevlar * Matweb material properties of Kevlar * Kevlar * Synthesis of Kevlar * Aberfeldy Footbridge over the River Tay * Bristol University School of Chemistry, Molecule of the Month: Kevlar Luokka:Suojavarustus Luokka:Kemialliset aineet Luokka:Polymeerit Luokka:Seulonnan keskeiset artikkelit
Grand Theft Auto (pelisarja)

Grand Theft Auto (lyhyesti GTA) on Rockstar Gamesin luoma toimintapelisarja, joka on tunnettu avoimesta pelimaailmastaan. Grand Theft Auto on yksi maailman suosituimmista pelisarjoista. Sarjan pelejä on helmikuuhun 2024 mennessä myyty yhteensä 420 miljoonaa kappaletta. == Pelit == Pääsarjan pelit on lihavoitu. Nimi Vuosi Alustat Huomioitavaa Viitteet Grand Theft Auto 1997 Windows, PlayStation Grand Theft Auto: London 1969 1999 Windows, PlayStation Lisäosa Grand Theft Auto: London 1961 1999 Windows Lisäosa Grand Theft Auto 2 1999 Windows, PlayStation, Sega Dreamcast Grand Theft Auto III 2001 (iOS ja Android 2011) Windows, OS X, PlayStation 2, Xbox, Android, iOS Grand Theft Auto: Vice City 2002 (iOS ja Android 2012) Windows, OS X, PlayStation 2, Xbox, Android, iOS Grand Theft Auto: San Andreas 2004 (iOS ja Android 2013) Windows, OS X, PlayStation 2, Xbox, Android, iOS Grand Theft Auto Advance 2004 Game Boy Advance Grand Theft Auto: The Trilogy 2005 Windows, OS X, PlayStation 2, Xbox Kokoelmapaketti Grand Theft Auto: Liberty City Stories 2005 (iOS ja Android 2015) PlayStation Portable, PlayStation 2, iOS, Android Grand Theft Auto: Vice City Stories 2006 PlayStation Portable, PlayStation 2 Grand Theft Auto IV 2008 PlayStation 3, Xbox 360, Windows Grand Theft Auto: Chinatown Wars 2009 Nintendo DS, PlayStation Portable, iOS, Android Grand Theft Auto IV: The Lost and Damned 2009 PlayStation 3, Xbox 360, Windows Lisäosa Grand Theft Auto IV: The Ballad of Gay Tony 2009 PlayStation 3, Xbox 360, Windows Lisäosa Grand Theft Auto: Episodes From Liberty City 2009 PlayStation 3, Xbox 360, Windows Lisäosakokoelma Grand Theft Auto V 2013 PlayStation 3, Xbox 360, PlayStation 4, Xbox One (2014), Windows (2015), PlayStation 5 (2021), Xbox Series X/S (2021) Grand Theft Auto: The Trilogy – The Definitive Edition 2021 Microsoft Windows, Nintendo Switch, PlayStation 4, PlayStation 5, Xbox One, Xbox Series X/S, Android, iOS Pelikokoelma Grand Theft Auto VI 2025 Playstation 5, Xbox Series X == Remasteroitu trilogia == Lokakuussa 2021 kerrottiin kolmen sarjan pelin tulevan remasteroituna trilogiana marraskuussa 2021. Trilogiaan lasketaan kuuluvaksi Grand Theft Auto III, Grand Theft Auto: Vice City ja Grand Theft Auto: San Andreas. Trilogian päivityksistä vastaa Grove Street Games, joka on aiemmin tehnyt käännöksiä mobiilialustoille. Ennen julkaisua Rockstar poisti trilogiassa olevat pelit myynnistä digitaalisista kauppapaikoista, mutta muun muassa Steamissä ne ostaneet voivat niitä edelleen pelata. Trilogian ostaneet ovat olleet tyytymättömiä graafisiin virheisiin, ohjelmointivirheisiin ja pelin hyytymisiin, jotka estävät etenemisen. Konsoliversioissa kuvataajuus putoaa huomattavasti joissakin tilanteissa. Julkaisun jälkeen Rockstar veti trilogian pois myynnistä tietokonealustoille johtuen "vahingossa mukana olevista tiedostoista". Helmikuussa 2022 Rockstar julkaisi 1.04 päivityksen, joka korjasi pelien isoimmat ongelmat. ==Lähteet== == Kirjallisuutta == * ==Aiheesta muualla== * Grand Theft Auton viralliset kotisivut * Grand Theft Auto -Wiki * Grand Theft Auto -Wiki * Luokka:Seulonnan keskeiset artikkelit
Rohtomandrake

Rohtomandrake (Mandragora officinarum) tunnetaan Suomessa myös nimillä alruuna ja lemmenmarja. Se on perunan sukuinen kasvi, jota tavataan luonnonvaraisena Välimereltä Himalajalle ulottuvalla alueella. Rohtomandrake on monivuotinen kasvi, jolla on suuret, haaroittuvat juuret ja isot lehdet. Kukat ovat kellomaiset ja niiden väri vaihtelee valkoisesta tummansiniseen, marjat ovat keltaiset. Rohtomandrake oli tärkeä kasvi antiikin Kreikan lääketieteessä esimerkiksi kivunlievittäjänä. Lääkinnälliset vaikutukset johtuvat sen sisältämistä alkaloideista, erityisesti atropiinista, skopolamiinista ja hyoskyamiinista. == Rohtomandrake myyteissä == Rohtomandraken juuret muistuttavat alastonta ihmisruumista, ja kasviin onkin kansanuskomuksissa ja tarinoissa liitetty maagisia ominaisuuksia. Kasvista valmistetun amuletin uskottiin suojaavan kantajaansa pahoilta hengiltä ja takaavan lähes täyden haavoittumattomuuden. Alruunalla sanottiin olevan käyttöä myös kaikenlaisessa parantamisessa, lemmennostatuksessa, hedelmällisyyden ja synnytyksen helpottamisessa, ja auttoi kasvi rauhallisen unen saamiseenkin. Tarinoiden mukaan alruunaa kasvoi hirsipuiden läheisyydessä, koska se syntyi hirtettyjen miesten siemennesteestä. Ravintonaan se käytti teloitettujen verta. Kerrottiin, että kasvi huutaa maasta irrotettaessa niin kovaa, että edes mehiläisvahaiset korvatulpat eivät voineet suojata kuuroutumiselta. Siksi kasvin saattoivat tarinoiden mukaan irrottaa vain koulutetut koirat. Inkvisitio tulkitsi alruunan hallussapitäjän noidaksi tai velhoksi. Tunnetuin teloitettu, jonka syytelistalla alruunan hallussapito on mainittu, lienee Jeanne d'Arc.Myths and Mandrakes Myyttinen alruuna esiintyy joissakin saduissa sekä Mika Waltarin teoksessa Mikael Karvajalka. Myös Noidan käsikirjassa on kasvista maininta. Uudelleen tunnetuksi alruunan on tehnyt J. K. Rowling, joka on liittänyt sen Harry Potteriin. Siinä hän on yhdistänyt kasviin humoristisen ominaisuuden, jossa kasvi läpikäy samat yksilönkehityksen vaiheet kuin ihminen. == Lähteet == == Aiheesta muualla == * http://www.saunalahti.fi/arnoldus/mandrago.html *ITIS: Mandragora officinarum Luokka:Koisokasvit Luokka:Antikolinergit Luokka:Myrkylliset kasvit Luokka:Deliriantit
En pointe

En pointe on balettitermi, joka tarkoittaa varpaiden kärjillä tanssimista. Tässä klassiselle balettitekniikalle tyypillisessä erikoistekniikassa käytetään varvastossuja, joiden kovitetut kärjet ja jäykkä pohja mahdollistavat varpaiden kärjillä tanssimisen. Varvastanssi on perinteisesti naistanssijoiden käyttämää. Miehet tanssivat varpaillaan vain poikkeuksellisesti. Balettikouluissa varvastanssiopetus aloitetaan yleensä yhdentoista ja kolmentoista ikävuoden välillä. Tätä nuoremmilla jalkojen luut kasvavat vielä ja varvastanssi voi aiheuttaa vakavia vaurioita jaloille. Varvastanssi näyttää kevyeltä ja kauniilta, mutta tanssijalle se voi olla hyvinkin kivuliasta. Varpaisiin tulee helposti rakkoja ja hiertymiä, vaikka varvastossujen kärjissä käytetäänkin usein pehmusteita. ==Katso myös== * Balettisaapas Luokka:Balettitermit Luokka:Ranskankieliset sanat ja sanonnat
Efronin nopat

Efronin nopat ovat kehittäjänsä, Bradley Efronin mukaan nimetyt nopat, joiden paremmuusjärjestys muodostaa ringin. Voittava (suuremman silmäluvun antava) noppa riippuu siitä mitkä nopat valitsee. Kaikki Efronin nopat ovat 6-tahkoisia noppia. A voittaa B:n 2/3 ajasta B voittaa C:n 2/3 ajasta C voittaa D:n 2/3 ajasta D voittaa A:n 2/3 ajasta. Tahkojen silmäluvut nopilla A–D ovat: A:4,4,4,4,0,0 B:3,3,3,3,3,3 C:6,6,2,2,2,2 D:5,5,5,1,1,1 Noppa A voittaa B:n aina, kun nopan A heitto tuottaa nelosen. Noppa A häviää aina, kun nopan A heitto tuottaa nollan. Todennäköisyys, että A voittaa B:n, on siis :{ {2 \over 3}\times1 } = {2 \over 3}. Noppa B:n heitto tuottaa aina kolmosen. Noppa B voittaa noppa C:n aina, kun nopan C heitto tuottaa kakkosen. Todennäköisyys, että B voittaa C:n, on siis :{1 \times{2 \over 3} } = {2 \over 3}. Todennäköisyys, että noppa C:n heitto tuottaa kuutosen, on 1/3; tässä tapauksessa C voittaa D:n riippumatta noppa D:stä (todennäköisyydellä 1). Todennäköisyys, että noppa C:n heitto tuottaa kakkosen, on 2/3; tässä tapauksessa C voittaa D:n, jos ja vain jos nopan D heitto tuottaa ykkösen, minkä todennäköisyys on 1/2. Todennäköisyys, että C voittaa D:n, on siis :\left( {1 \over 3}\times1 \right) + \left( {2 \over 3}\times{1 \over 2} \right) = {2 \over 3}. Todennäköisyys, että noppa D:n heitto tuottaa viitosen, on 1/2; tässä tapauksessa D voittaa A:n riippumatta noppa A:sta (todennäköisyydellä 1). Todennäköisyys, että noppa D:n heitto tuottaa ykkösen, on 1/2; tässä tapauksessa D voittaa A:n, jos ja vain jos nopan A heitto tuottaa nollan, minkä todennäköisyys on 1/3. Todennäköisyys, että D voittaa A:n, on siis :\left( {1 \over 2}\times1 \right) + \left( {1 \over 2}\times{1 \over 3} \right) = {2 \over 3}. Luokka:Peliteoria
Steve Prefontaine

Steve Roland Prefontaine (25. tammikuuta 1951 – 30. toukokuuta 1975) oli yhdysvaltalainen kestävyysjuoksija. == Juoksu-ura == Prefontaine juoksi ensimmäisessä maan maastomestaruusjuoksussa sijalle 54. Hän aloitti kovan harjoittelun juosten suuria kilometrimääriä. Seuraavana vuonna hän sijoittui kuudenneksi maastojuoksussa. Prefontaine juoksi Yhdysvaltain lukioiden kahden mailin ennätyksen 8.41,5. Bill Bowermann alkoi valmentaa Prefontainea. Prefontaine voitti kolme yliopistojen maastojuoksumestaruutta ja voitti neljä 3 mailin kilpailua ulkoradoilla. Hän juoksi Yhdysvaltain ennätyksen 5 000 metrillä ja valittiin Münchenin olympialaisiin, jossa Prefontaine sijoittui neljänneksi 5 000 metrillä. Palattuaan olympiakisoista hän voitti muut yhdysvaltalaiset juoksijat Oregonin yliopistossa. Prefontaine teki Yhdysvaltojen ennätykset jokaisella matkalla 2 000 metristä 10 000 metriin. == Kuolema == Prefontaine oli palaamassa juhlista 30. toukokuuta 1975, kun hän menetti ajoneuvonsa hallinnan ja törmäsi kiviaitaan. Auto meni nurin ja Prefontaine kuoli. Hänen verensä alkoholipitoisuudeksi mitattiin 1,6 promillea. Prefontainesta on tehty kaksi elokuvaa: vuonna 1997 Prefontaine ja vuonna 1998 Ilman rajoja. Dokumenttielokuva Fire on the Track käsittelee myös hänen elämäänsä. Juoksukilpailua Pre Classic on juostu vuodesta 1974 lähtien. Onnettomuuspaikka on nimetty Pren kallioksi. Sadat kävijät ovat jättäneet onnettomuuspaikalle hikinauhoja, mitaleja ja kenkiä. == Henkilökohtaiset ennätykset == * 1 500 m 3.38,1 28. kesäkuuta 1973 Helsinki * 1 maili 3.54,6 20. kesäkuuta 1973 Eugene, Oregon * 2 000 m 5.01,4 9. toukokuuta 1975, Coos Bay, Oregon * 3 000 m 7.42,6 2. heinäkuuta 1974 , Milano, Italia * 2 mailia 8.18,29 18. heinäkuuta 1974 * 3 mailia 12.51,4 8. kesäkuuta 1974, Eugene, Oregon * 5 000 m 13.21,87 26. kesäkuuta 1974 Helsinki, Suomi * 6 mailia 26.51,8 27. huhtikuuta 1974 * 10 000 m 27.43,6 27. huhtikuuta 1974 Eugene, Oregon == Lähteet == Luokka:Yhdysvaltalaiset kestävyysjuoksijat Luokka:Liikenneonnettomuudessa kuolleet Luokka:Vuonna 1951 syntyneet Luokka:Vuonna 1975 kuolleet
Joey Ramone

Joey Ramone (oikealta nimeltään Jeffrey Ross Hyman, 19. toukokuuta 1951 Queens, New York – 15. huhtikuuta 2001 Manhattan, New York) oli punk-yhtye Ramonesin laulaja. Joey Ramone oli punk-kulttuurin tärkeimpiä keulakuvia, ja hän on toiminut esikuvana monille laulajille ja lauluntekijöille. ==Elämä ja ura== Joey kasvoi Forest Hillsissä, Queensissä. Hänen pikkuveljensä on muusikko Mickey Leigh. 13-vuotiaana Joey aloitti rumpujen soiton ja hän olikin Ramonesin alkuperäinen rumpali. Vuonna 1974 hän perusti yhtyeen Johnny Ramonen ja Dee Dee Ramonen kanssa. Kohta Tommy Ramone vaihdettiin rumpuihin ja Joeystä tuli vokalisti. Hän oli Ramonesissa koko sen olemassaoloajan (1974–1996). Joey oli monien mielestä yhtyeen ”sydän ja sielu” ja hänen lempikappaleitaan olivatkin balladit ja rakkauslaulut. C. J. Ramone kutsui Joeya ”bändin hipiksi”. Hän oli 196 cm pitkä. Joey ei puhunut kitaristi Johnny Ramonelle pitkään aikaan, koska tämä ”varasti” Joeyn tyttöystävän, Lindan, jonka kanssa Johnny myöhemmin meni naimisiinkin. Tästä Joey sai tarinan mukaan idean kappaleeseen ”The KKK Took My Baby Away”. Veljen kirjasta käy ilmi, että kyse on Joeyn mustasta tyttöystävästä, jonka vanhemmat hakivat tytön pois Joeyn luota, koska eivät hyväksyneet erirotuisten seurustelua. Mickeyn kysyttyä, kuka haki tytön, Joey vastasi: KKK. Vuonna 2002 ilmestyi hänen ainoa sooloalbuminsa, Don’t Worry About Me, jota hän oli työstänyt kirjaimellisesti kuolinvuoteellaan. Albumilta nousi hitiksi kappale ”What a Wonderful World”. ==Sairaudet ja kuolema== Joeyn on väitetty sairastaneen Marfanin oireyhtymää. Hänen veljensä kuitenkin kiisti väitteen Mickey Leighin ja Legs McNeilin kirjanjulkistamistilaisuuden haastattelussa. Vuonna 2001 Joey kuoli imusolmukesyöpään. Syöpä oli ollut hänellä jo 1990-luvulta saakka. Hän kuoli pääsiäissunnuntaina 15. huhtikuuta 2001 kello 14.40 Presbyterial Hospital -sairaalassa kuunnellessaan U2:n kappaletta ”In A Little While”. Vuonna 2003 New Yorkissa nimettiin Joeyn mukaan katu ”Joey Ramone Place”. Hänelle on myös järjestetty monia muistokonsertteja. ==Diskografia== ===Soolotuotanto=== * What a Wonderful World (single, 2002) * ”Christmas Spirit... In My House” (EP, 2002) * Don't Worry About Me (albumi, 2002) * ...Ya Know? (albumi, 2012) ===Tunnettuja Ramonesille tekemiä kappaleita=== *”Sheena Is a Punk Rocker” (1977) *”I Wanna Be Sedated” (1978) *”Rock ’n’ Roll High School” (1979) *”Danny Says” (1980) *”The KKK Took My Baby Away” (1981) *”Censorshit” (1992) ==Lähteet== ==Kirjallisuutta== * *Laitio-Ramone, Jari-Pekka: Heaven Needed A Lead Singer: Fans Remember Joey Ramone. Tmi Ramoniac, 2002. ISBN 951-98965-0-3. *Laitio-Ramone, Jari-Pekka: Rock In Peace Dee Dee And Joey Ramone -kirja. Tmi Ramoniac, 2004. ISBN 951-98965-1-1. == Aiheesta muualla == * Viralliset kotisivut * Maailman laajin Ramones-sivusto (Jari-Pekka Laitio- Ramonen) * Joey Ramone -muistosivusto Luokka:Ramones Luokka:Yhdysvaltalaiset laulajat Luokka:Yhdysvaltalaiset rumpalit Luokka:Vuonna 1951 syntyneet Luokka:Vuonna 2001 kuolleet Luokka:Seulonnan keskeiset artikkelit
Ai Kago

Ai Kago (; s. 7. helmikuuta 1988 Naran prefektuuri) on japanilainen poplaulaja, näyttelijä ja idoli. Hän esiintyi Hello! Project -kollektiiviin kuuluvassa Morning Musume -yhtyeessä ja sen alaryhmissä vuodesta 2000 lähtien. Kago kuului Tanpopo-, Minimoni- ja W-yhtyeisiin. Kago lähti Morning Musumesta soolouralle Hello! Projectin puitteissa vuonna 2004, mutta jäi kiinni tupakan polttamisesta alaikäisenä ja joutui vetäytymään hetkeksi julkisuudesta vuosina 2006–2007. Hän kuitenkin palasi viihdeuralle ja julkaisi singlen No Hesitation vuonna 2009. == Lähteet == == Aiheesta muualla == Luokka:Japanilaiset laulajat Luokka:Japanilaiset idolit Luokka:Morning Musume Luokka:Vuonna 1988 syntyneet Luokka:Elävät henkilöt
Tommy Ramone

Tommy Ramone (oik. Thomas Erdelyi (tai unkariksi Erdélyi Tamás), 29. tammikuuta 1949 Budapest, Unkari – 11. heinäkuuta 2014 New York, Yhdysvallat) oli Ramones-yhtyeen järjestyksessä toinen rumpali. Hetken ennen häntä rumpalina toimi Joey Ramone. Sen jälkeen, kun Tommysta tuli rumpali, Joey siirtyi vokalistiksi ja toimi siinä tehtävässä myös koko yhtyeen olemassaolon ajan. Tommy Ramone erosi yhtyeestä vuonna 1978, jolloin hänen tilalleen tuli Marky Ramone. Tommyn viimeinen esiintyminen Ramonesin riveissä oli 4.5.1978, kun Ramones esiintyi CBGB:ssä Johnny Blitzin hyväntekeväisyyskonsertissa. Tommy oli Ramonesin viimeinen elossa ollut alkuperäisjäsen. Ramones-jäsenistä ovat vielä elossa Ramonesissa 1989–1996 soittanut basisti CJ Ramone, rumpali Marky Ramone (1978–1983, 1987–1996) ja rumpali Richie Ramone (1983–1987). Tommy Ramone sanoi vuonna 1978 Ramonesista: Tommy myös tuotti Ramones-levyjä. 2000-luvulla hänellä oli bluegrassia soittanut Uncle Monk -yhtye Claudia Tienanin kanssa. Tommy Ramone soitti yhtyeissä jo 1960-luvulla, kuten Tangerine Puppetsissa, jossa oli tulevista Ramones-jäsenistä myös Johnny Ramone (John Cummings). Tommy Ramone kuoli sappirakon syöpään perjantaina 11. heinäkuuta 2014. Hän oli 65-vuotias. Vain pieni joukko ihmisiä tiesi hänen sairastavan syöpää. == Lähteet == == Aiheesta muualla== * Tommy Ramonen muistokirjoitus Helsingin Sanomissa . Luokka:Ramones Luokka:Yhdysvaltalaiset rumpalit Luokka:Vuonna 1949 syntyneet Luokka:Vuonna 2014 kuolleet
Marky Ramone

Marky Ramone (oik. Marc Bell, s. 15. heinäkuuta 1956 New York, Yhdysvallat) oli Ramones-yhtyeen rumpali vuosina 1978–1983 ja 1987–1996. Marky liittyi Ramonesiin vuonna 1978 alkuperäisen rumpalin, Tommy Ramonen lähdettyä yhtyeestä. Vuonna 1983 Marky erotettiin yhtyeestä hänen runsaan alkoholinkäyttönsä vuoksi, mutta hän palasi vuonna 1987 Richie Ramonen lähdettyä yhtyeestä. Ennen Ramonesia Marc Bell teki kaksi albumia Dust-nimisen hard rock -yhtyeen kanssa 1970-luvun alussa. Vuonna 1977 hän soitti Richard Hell & the Voidoidsin albumilla Blank Generation. Hän toimi myös Misfits- yhtyeen rumpalina vuosina 2001–2004. Lisäksi hän on soittanut esimerkiksi yhtyeissä Marky Ramone And The Intruders, Marky Ramone & The SpeedKings ja Osaka Popstar. Hänet nimitettiin Rock and Roll Hall of Fameen Ramones-yhtyeen jäsenenä vuonna 2002. Lisäksi hän sai Ramonesin jäsenenä Grammy-palkinnon elämäntyöstä 2011. Hänen kirjoittamansa omaelämäkerta ilmestyi tammikuussa 2015. == Lähteet == Luokka:Ramones Luokka:Yhdysvaltalaiset rumpalit Luokka:Vuonna 1952 syntyneet Luokka:Elävät henkilöt
Vasabladet

Vasabladet on Pohjanmaalla ilmestyvä ruotsinkielinen sanomalehti, jonka päätoimitus sijaitsee Vaasassa. Vasabladet on perustettu vuonna 1856, mikä tekee siitä Suomen toiseksi vanhimman edelleen ilmestyvän sanomalehden (vanhin on Åbo Underrättelser). Lehden levikki vuonna 2015 oli noin 16 000 kappaletta, ja se on Suomen toiseksi suurin ruotsinkielinen sanomalehti (Hufvudstadsbladetin jälkeen). Vasabladetin nykyinen päätoimittaja on 2014 lähtien Niklas Nyberg. Vasabladet ilmestyy kuusi kertaa viikossa, tiistaista sunnuntaihin. Lehteä julkaisee HSS Media. Keväällä 2024 Bonnier osti HSS Median. Kaupan ehtoihin kuuluu, että Bonnier sitoutuu julkaisemaan Vasabladetia ainakin kymmenen vuoden ajan. Vasabladet siirtyi tabloidi-kokoon perjantaina 14. helmikuuta 2014 samanaikaisesti Österbottens Tidningin kanssa. == Päätoimittajat == * P. M. F. Lundberg 1856 * Joachim Kurtén 1856–? * A. F. Roos 1858–1863 * Ludvig Laurén 1864–1871, 1877–1880 * Manne Aspelin 1881–1906 * Ludvig Unggren 1906–1912 * Edvin Sundquist 1912–1962 * Birger Thölix 1964–1992 * Dennis Rundt 1992–1997 * Maj-Britt Höglund 1998–2002 * Dennis Rundt 2002–2008 * Margareta Björklund 2008–2009 * Lars Rosenblad 2009–2010 * Camilla Berggren 2011–2014 * Niklas Nyberg 2014– == Katso myös == * Luettelo suomalaisista sanomalehdistä == Lähteet == == Aiheesta muualla == * Vasabladetin kotisivu * Historiallinen sanomalehtikirjasto 1771–1890: Vasabladet (1856–1878) * Ab Vasabladetin yhtiöhistoriaa Pörssitiedossa Luokka:Suomalaiset ruotsinkieliset sanomalehdet Luokka:Vaasan media
W (yhtye)

W (ダブルユー, tunnetaan myös nimillä Double U ja Double You) oli Hello! Projectiin kuuluva Ai Kagon ja Nozomi Tsujin muodostama J-Pop -duo. == Historia == W debytoi 3. tammikuuta 2004 Hello! Projectin 2004 talvikonsertissa. W:hen kuuluivat Ai Kago ja Nozomi Tsuji, jotka molemmat jättivät Morning Musumen 1. elokuuta 2004. Nimellä "W" he julkaisivat kaksi albumia, kuusi singleä, yhden kuvakirjan, 50W, ja yhden esseekirjan, U+U=W. W:n keräilykorttisarjaan (W トレーディングカード W+U+T, suomeksi W Keräilykortit W+U+T), joka julkaistiin 29. lokakuuta 2004, kuuluu 108 korttia: 81 tavallista, 18 erikois-A -korttia ja 9 erikois-B -korttia. Jokainen pakkaus sisältää 6 pakkaa. W:n tuleva levy ja single peruttiin Ai Kagon tupakointiskandaalin vuoksi. == Jäsenet == * Nozomi Tsuji (辻希美) * Ai Kago (加護亜衣) Ai Kago erotettiin Hello Projectista 26. maaliskuuta 2007, kun hän jatkoi tupakoimistaan. W-yhtye ei siis palaa enää koskaan, mutta Tsuji Nozomi, W:n toinen jäsen, tekee jo omaa singlelevyään. W:n tunnuslause oli: Rīdā no Tsuji Nozomi to, saburīdā no Kago Ai, futari awasete, daburu-yū deesu!! (Suom. johtaja Tsuji Nozomi ja varajohtaja Kago Ai, kun meidät yhdistetään, olemme W!!) == Julkaisut == === Singlet === * [19.05.2004] 恋のバカンス (Koi no vacance) * [18.08.2004] あぁ いいな！ (Aa Ii na!) * [14.10.2004] ロボキッス (Robokiss) * [09.02.2005] 恋のフーガ (Koi no Fuga) * [18.05.2005] 愛の意味を教えて! (Ai no Imi wo Oshiete!) * [07.09.2005] Ｍｉｓｓラブ探偵 (Miss Love Tantei) * [peruttu] どうにもとまらない (Dou ni mo Tomaranai) === Albumit === * [02.06.2004] デュオU&U; (Duo U&U;) * [02.03.2005] (2nd W) === DVD:t === * [23.06.2004] シングルV 「恋のバカンス」 (Koi no Vacance) * [14.10.2004] Wの映像の世界 Vol.1 (W no Eizo no Sekai Vol. 1) * [17.10.2004] シングルV 「ロボキッス」 (Robokiss) * [17.11.2004] 2004夏 ファーストコンサートツアー「Wスタンバイ！ダブルユー＆ベリーズ工 房！」 (2004 Kesän ensimmäinen konserttikiertue, "W stand-by! Double U & Berryz Koubou") * [23.2.2005] シングルV 「恋のフーガ」 (Koi no Fuga) * [01.06.2005] シングルV 「愛の意味を教えて!」 (Ai no Imi wo Oshiete!) === Kuvakirjat === * [07.01.2004] 50W (フィフティ・ダブルユー) === Musikaalit === *[5.7.2005]Fushigi Shojo Tantai Cara&Mel; \- Ma no Violin Tonan Jiken Luokka:Hello! Project Luokka:Japanilaiset pop-yhtyeet
Ruusulokki

Ruusulokki (Rhodostethia rosea) on pieni lokki, joka on kotoisin Koillis- Siperiasta. == Koko ja ulkonäkö == Ruusulokki muistuttaa huomattavasti pikkulokkia. Sen pituus on 29–31 cm, siipien kärkiväli 90–100 cm ja paino 120–250 g. Ruusulokin jalat ovat punaiset ja sen kaulassa on ohut musta raita. Höyhenpuku on muuten melkein valkoinen. Päässä voi olla hento ruusunpunainen sävy. Selkä on vaaleanharmaa. Nuori lintu on vaikea erottaa nuoresta pikkulokista. == Levinneisyys == Ruusulokki pesii Siperian koillisosissa Taimyrin niemimaalta Kolymajoelle ja mahdollisesti myös muualla. Pohjois- Amerikan pohjoisimmissa osissa ja Grönlannissa sekä mahdollisesti myös Huippuvuorilla on todettu pesintöjä. Lajin elinympäristön ala on 50 000–100 000 neliökilometriä ja maailman populaatio on kooltaan 25 000–100 000 yksilöä. Se muuttaa syksyllä vain hiukan etelämmäs avoveden reunaan. Varsinkin Alaskan Point Barrowissa havaitaan joskus syksyisin jopa tuhansia yksilöitä. Se on tavattu Suomessa ensimmäisen kerran 1973, ja sen jälkeen siitä on tehty seitsemän havaintoa.Rariteettikomitea == Elinympäristö == Pesimäaikana ruusulokit elävät sisämaan soiden ja jokien varsilla lammikoissa ja allikoissa, joissa kasvaa saroja, harmaaleppää ja pajuja. Seuralaislajeina ovat yleensä muun muassa lapintiirat, mustaviklot ja suokukot. Heti pesinnän jälkeen ruusutiirat vaeltavat pohjoiseen Jäämeren ahtojäiden reunaan, jota ne seurailevat. == Lisääntyminen == Ruusulokin pesä on maassa ja naaras munii siihen kaksi tai kolme munaa. Molemmat puolisot hautovat yhteensä 21–23 päivää. == Ravinto == Ruusulokit syövät pääasiassa vesihyönteisiä ja muita vedessä tai mudassa eläviä pieniä selkärangattomia, sekä pikkukaloja. == Lähteet == * Cramp, Stanley (päätoim.) 1985: Handbook of the Birds of Europe, the Middle East and North Africa. – Oxford University Press. Hongkong. === Viitteet === Luokka:Lokit
Rypsi

Rypsi (Brassica rapa Oleifera-ryhmä, Brassica rapa subsp. oleifera, ennen B. campestris) on viljelykäyttöön otettu nauriin alalaji. Rypsi kuuluu ristikukkaisiin kasveihin ja sillä on keltaiset kukinnot. Rypsin siemenistä puristetaan öljyä, jota käytettiin aikaisemmin lamppujen polttoaineena ja nykyisin ruokaöljynä. Sivutuotteena syntyy valkuaispitoista puristetta, jota voidaan käyttää eläinten rehunaKYLMÄPURISTETTU RYPSI KOTIELÄINTEN REHUNA Martina Westman. Opinnäytetyö 21.5.2010. Laurea-ammattikorkeakoulu. https://www.theseus.fi/bitstream/handle/10024/16958/kylmapuristetturypsikotielaintenrehuna.pdf?sequence=1. Rypsipuristeesta voidaan valmistaa rypsirouhetta, jossa on huomattavasti vähemmän rasvaa kuin puristeessaKylmäpuristettu rypsi kotieläinten rehuna Westman, Martina. 2010. https://www.theseus.fi/bitstream/handle/10024/16958/kylmapuristetturypsikotielaintenrehuna.pdf;jsessionid=BA8E7D7DCADF25EB4E1A46865CCEB132?sequence=1. Pohjoisemmassa menestyvä rypsi muistuttaa ulkonäöltään paljon rapsia, joka on lantun alalaji. Kasvit erottaa toisistaan siitä, että rypsin kukinnossa aukeavat ensimmäisinä ylimmäiset ja rapsin kukinnossa alimmaiset kukat. == Historia == Rypsiä on viljelty Kiinassa ja Intiassa jo 1500 eaa. Siitä tehtiin lamppuöljyä 1800-luvulle asti. Suomessa sitä alettiin viljellä laajemmin vasta 1980-luvulla. == Viljely == Rypsiä voidaan viljellä samalla paikalla korkeintaan kerran viidessä vuodessa. Kevätrypsiä voidaan viljellä Etelä- ja Länsi-Suomessa lähinnä Vaasa-Tampere-Joensuu -linjalle asti. Sen kasvuaika on noin 105 päivää. Etelämpänä voidaan viljellä myös syysrypsiä.Kevätrypsiä, kevätrapsia vai syysrypsiä? Maatilan Pellervo 2005 Suomalaisen rypsin viljelyssä käytettiin ennen mehiläisille ja muille pölyttäjille haitallisia neonikotinoidi-nimisiä torjunta-aineita. Euroopan unioni asetti ne käyttökieltoon vuonna 2013, eikä niiden käytölle ole vuoden 2018 jälkeen enää myönnetty poikkeuslupia. == Lähteet == == Aiheesta muualla == *Agronet 250px|thumb|left|Rypsipelto Parikkalan Savikummunsalolla. Luokka:Viljeltävät ravintokasvit Luokka:Kaalit Luokka:Seulonnan keskeiset artikkelit Luokka:Öljykasvit
Eboniitti

pienoiskuva|Eboniitista valmistettuja esineitä: rasia (1857), naisten kaulaketju (1860) ja medaljonki (1870). Eboniitti eli kovakumi on aine, jota on käytetty aikaisemmin runsaasti sähkötarvikkeiden valmistukseen. Eboniittia valmistetaan vulkanoimalla eli kuumentamalla kautsua yhdessä rikin kanssa, jolloin rikki yhtyy kautsuun. Vulkanoimislämpötila vaikuttaa imeytyvän rikin määrään, mikä puolestaan vaikuttaa syntyvän kumin kovuuteen. Kuumennus 165 °C lämpöön ja 20–40 prosentin rikkipitoisuus tuottaa kovakumia eli eboniittia. Kouluissa eboniittisauvoja käytetään hankaussähkön havainnollistamiseen. Eboniittia käytetään myös muun muassa keilapallojen ja puupuhallinten suukappaleiden valmistuksessa. ==Lähteet== Luokka:Kemialliset aineet Luokka:Polymeerit
Apolipoproteiini A-1 Milano

Apolipoproteiini A-1 Milano on Apo A-1 -nimisen proteiinin dimeeri, joka ehkäisee valtimonkovettumistautia. Se löydettiin pohjoisitalialaisen Limone sul Garda -nimisen kylän ihmisistä, joilla ei ollut valtimonkovettumaa. Apolipoproteiini A-1 Milanoon perustuvia lääkkeitä ei ole vielä saatavilla. Apo A-1 Milano poikkeaa tavallisesta A-1:stä vain hieman. Mutatoituneessa proteiinissa geenin 173. aminohappo, arginiini, on korvautunut kysteiinillä. Apo A-1 Milano koostuu kahdesta Apo A-1 -proteiinista, jotka ovat kiinnittyneet toisiinsa rikkisidoksella kysteiineistä. Apo A-1 voi muodostaa myös heterodimeerin Apo A-2 -proteiinin kanssa. Apo A-1 on yksi pääkomponenteista HDL-kolesterolissa veriplasmassa. ==Aiheesta muualla== Cedars-Sinai Heart Institute Luokka:Proteiinit
Paavali II

Paavali II alk. Pietro Barbo, (23. helmikuuta 1417 – 26. heinäkuuta 1471) oli paavina 30. elokuuta 1464 – 26. heinäkuuta 1471.Hanska 2005: 322. Paavali II oli paavi Eugenius IV:n (1431–47) sisarenpoika. Hänet valittiin kardinaaliksi vuonna 1440 ja paaviksi 30. elokuuta 1464. Paavali II pyrki hillitsemään kuuriassa vallinnutta nepotismia. Hän myös vastusti lahjontaa. Toisaalta hän rakasti loistoa ja ylellisyyttä eikä erityisesti suosinut humanisteja. ==Lähteet== * === Viitteet === == Aiheesta muualla == Luokka:Paavit Luokka:Vuonna 1417 syntyneet Luokka:Vuonna 1471 kuolleet